Èxit en la Trobada Femenina de Galotxa celebrada en Borbotó | Valencia Extra\nÈxit en la Trobada Femenina de Galotxa celebrada en Borbotó\nTotes les jugadores que es reuniren este dissabte en el carrer de pilota de Borbotó quedaren molt satisfetes amb l’experiència, després d’estar jugant a galotxa al llarg de tot el matí.\nLa segona de les trobades femenines que està organitzant la FPV, amb el recolzament de la Diputació de València, va convocar a sis equips de galotxa, procedents dels clubs de la Pobla de Vallbona, Borbotó i Tavernes Blanques.\nLa matinal ha estat una prova molt satisfactòria per a la organització de la categoria femenina del Campionat Interpobles Edicom de Galotxa. S’han determinat punts importants per a qualsevol torneig com dimensions del terreny de joc, la pilota que s’utilitzarà o part de la reglamentació a aplicar. En la pròxima edició del torneig Edicom participaran noves jugadores en la modalitat com Andrea, Anna i Bea de la Pobla de Vallbona, o Paula i Elvira de Tavernes Blanques, junt a jugadores ja habituals de la galotxa com Andrea de Montserrat, Sara de Godelleta, Luisa de Moncada o Amparo de Borbotó.


Abacus cooperativa participa a la campanya "Fas 6 anys. Tria un llibre" - Grup Clade\nEl Departament de Cultura de la Generalitat de Catalunya ha engegat la campanya ‘Fas 6 anys. Tria un llibre’, destinada a estimular els hàbits de lectura dels infants de 6 anys. La campanya té com a objectius introduir el gust per la lectura als infants, que descobreixin les llibreries amb un adult i que se sentin motivats per començar a crear la seva pròpia biblioteca, tot aprenent a valorar els llibres.\nTots els nens i les nenes que aquest any fan 6 anys, independentment de la data del seu aniversari, rebran una carta personalitzada al seu domicili. Amb un adult, podran anar a una llibreria adherida, com les d’Abacus cooperativa, triar un llibre, bescanviar-lo pel cupó de 13 € i començar així la seva biblioteca particular!\nEn el marc de la campanya Abacus cooperativa ha editat una selecció de 30 títols especialment adreçats als infants a partir de 6 anys en format de completes fitxes educatives. Les fitxes conten informació tècnica del llibre, la sinopsi, el seu valor afegit, allò que el fa especial, així com les competències per treballar a l’aula.\nAmb 50 anys d’experiència, Abacus cooperativa treballa per ser un referent en la Literatura Infantil i Juvenil, i ofereix als educadors, educadores i famílies una acurada selecció de llibres per a infants i joves.


PressReader - La Vanguardia (Català) - Motor: 2016-02-28 - Arriba l’hora de reaccionar\nArriba l’hora de reaccionar\nLa Vanguardia (Català) - Motor - 2016-02-28 - RELATS -\nurant els últims mesos, un dels temes més debatuts a Espanya sobre el sector del motor ha girat al voltant de les emissions contaminants dels vehicles. Els canvis en les alternatives del poder, materialitzats com a conseqüència dels resultats obtinguts en les passades eleccions municipals, tant a l’Ajuntament de Madrid com al Consistori de Barcelona, han posat els gasos que surten pels tubs d’escapament dels automòbils en el punt de mira de la política.\nSi volem gaudir de capitals que destaquin per la netedat de l’entorn atmosfèric, resulta evident que ha arribat l’hora de protagonitzar una reacció de profund calat per combatre la contaminació. Però seria ideal que les actuacions impulsades des dels estaments de l’administració no es limitessin únicament a castigar les capes més desfavorides de la societat, aquelles que no tenen prou capacitat econòmica per adaptar-se immediatament als canvis impostos per les restriccions reglamentàries.\nAl mercat europeu sembla que està despertant l’interès pels automòbils elèctrics, que a l’exercici passat van incrementar les vendes ni més ni menys que un 109%, fins a acumular un total de 146.161 unitats. Per interpretar aquesta dada general, és neces-\nA Europa sembla que s’està despertant l’interès pels automòbils elèctrics, que el 2015 van acumular 146.161 unitats\nsari apuntar que les esmentades matriculacions es van concentrar als països que disposen d’una planificació d’incentius adequada i els governs dels quals han apostat per crear una bona xarxa de punts de càrrega. Holanda va ser el país que va ostentar el rècord europeu de cotxes elèctrics matriculats l’any passat, sumant un total de 43.441 unitats. A la Gran Bretanya es van vendre 28.715 automòbils elèctrics, mentre que Alemanya va posar en circulació 23.481 unitats i França 22.867. Per la seva part, Espanya, amb les poc significatives 2.221 unitats, va ocupar el desè lloc del rànquing continental.\nDavant tan desolador panorama, els responsables de la filial espanyola de Nissan han decidit prendre la iniciativa i posar en marxa un interessant pla de promoció del cotxe elèctric. Aquelles persones que apostin per adquirir un dels seus vehicles sense emissions, es beneficiaran del muntatge d’un punt càrrega al domicili gestionat i pagat per la firma japonesa.\nD’altra banda, s’ha de dir que es disposarà també d’un termini de prova de tres mesos per decidir si el cotxe es queda a casa o es torna, a més a més de tenir dret a un cotxe convencional durant dues setmanes a l’any per cobrir viatges de llarg recorregut. Per aconseguir una meta, millor impulsar que prohibir.


Tortosa suspèn el Nadal Jove per prevenció davant de la incidència d’òmicron – Marfanta\nUna imatge d'arxiu del Nadal Jove del 2019. // G.M.\nL’Ajuntament de Tortosa ha anunciat este dimecres la suspensió del parc infantil Nadal Jove, davant l’actual situació que es dona al conjunt del país per l’increment de positius de covid-19, com a resultat de la incidència de la variant òmicron. “Es tracta d’una mesura preventiva acordada entre l’Associació de Voluntaris de Nadal Jove i l’Ajuntament de Tortosa, per tal de contribuir a evitar, tant com es puga, la propagació del virus davant la progressió de casos existent a hores d’ara entre la població”, ha informat el consistori a través d’un comunicat.\n“El parc Nadal Jove compta amb la participació d’infants i jóvens de tot el municipi, corresponents a les diferents escoles de Tortosa i, per tant, la seua activitat suposa el contacte entre sí de moltes bombolles diferents”, continua la nota.\nSegons l’Ajuntament, des del primer moment, els preparatius de l’edició d’enguany de Nadal Jove ja s’havien marcat com a premissa les mesures de prevenció a l’interior del parc, amb l’ús de mascareta per a tots els assistents i la necessitat de disposar del passaport covid per als adults que acompanyessen als infants, a més de l’increment de la neteja dels diferents elements de Nadal Jove. Però, tot i això, les crides a reduir la interacció entre les persones, adreçades pel Govern i les autoritats sanitàries, han aconsellat la suspensió del parc.\nTags: CoronavirusNadal JoveSalutSocietatTortosa


Aliment complet i equilibrat per a gats adults de totes les races.\nMegabone Mix Complet és un aliment per a gats adults amb una activitat física diària normal. Els seus ingredients asseguren una alta palatabilitat, aportant tots els nutrients, vitamines i minerals que el teu gat necessitarà al llarg de la seva vida.\nMegabone Mix Complet té 3 croquetes de formes diferents que ajuden a mantenir les dents netes, i fan que la ingesta sigui més festiva i divertida.\nCereals, Carn i subproductes d’origen animal, Extractes de proteïnes vegetals, Olis i llards, Derivats d’origen vegetal, Llevats, Minerals, Prebiòtic MOS.\nProteïna: 27 %, Contingut de greix: 9 %, Cendra bruta: 8,5 %, Fibres brutes: 2,4 %.


Molts ciutadans recorden el moment en què van saber la mort de John Fitzgerald Kennedy o l'atac a les Torres Bessones. Molts, també, recorden el moment en què van llegir per primera vegada el Manifest...\nImagina't, lector, que estudies batxillerat. T'agrada llegir, o sigui que tries l'assignatura Literatura Universal. Si estudies a Catalunya, durant un any hauràs de llegir els sis llibres que ha triat...\nLa reproductibilitat tècnica del poder\nLa facilitat amb què convivim amb reproduccions instantànies dels nostres sons i de les nostres imatges ens ha fet oblidar les cares de sorpresa amb què vam rebre les primeres filmacions en super-8,...\nTots som Wilson\nEl millor paper que ha interpretat Scarlett Johansson a la gran pantalla és el de Rebecca a Ghost World, quan encara era menor d'edat. No és casual que el guió d'aquesta pel·lícula sigui una meravella,...\nDe la salutació a l'esquela\nLlegeixo, en la crítica literària que un sènior adreça a un júnior, unes quantes observacions sobre el col·lectiu d'escriptors joves. Primer, una constatació feliç: «Els escriptors catalans d'ara...\nL'escriptor com a xarlatà\nUna de les grans murgues d'escriure són les presentacions de llibres: no perquè hi assisteixi un públic més aviat escàs, ni pels elogis esbiaixats en què es desfan els presentadors, ni per les corredisses...\nLa hipòtesi dels quatre Màrius\nDurant un breu període de temps em vaig proposar seguir totes les activitats de Màrius Serra: llegir els llibres que escrivia, recomanava o traduïa, solucionar els seus mots encreuats, assistir a les...\nSi la literatura fos un esport\nSi la literatura fos un esport, i per tant s'hi apliqués la normativa antidopatge, molts autors reconeguts quedarien desqualificats: Edgar Allan Poe prenia làudanum, Baudelaire fumava haixix, Aldous...\nLes paraules d'un poeta\nMentre espero que es publiqui la traducció de Solar, l'última novel·la de Ian McEwan, aprofito per llegir Dissabte, publicada el 2005, després d'Expiació i abans de La platja de Chesil. Dissabte transcorre...


COM 'THE MONSTER MASH' ES VA CONVERTIR EN L'ÚLTIMA CANÇÓ TEMÀTICA DE HALLOWEEN - ENTRETENIMENT RAR\nCom 'The Monster Mash' es va convertir en l'última cançó temàtica de Halloween\n'The Monster Mash' és popular clàssic de Halloween doo-wop sintonitza això aconsegueix tothom fent el gir, fins i tot monstres. Però, què va convertir aquest himne en totes les criatures esgarrifoses del voltant?\nBobby 'Boris' Pickett acabava de tornar de la guerra de Corea i va decidir mudar-se a Califòrnia per convertir-se en aspirant a actor. Estant allà, es va unir a una banda anomenada The Cordials, interpretant i enregistrant diverses melodies i demostracions de doo-wop amb ells. Mentre el grup interpretava 'Little Darlin', una cançó que contenia un monòleg al mig. Pickett va decidir realitzar el monòleg amb una veu de Boris Karloff, l'home darrere de Frankenstein , i a tothom els va encantar!\nEn una entrevista del 2006 amb el doctor Demento, Picket va il·lustrar com ell i el coescriptor Leonard Capizzi van tenir la idea d’utilitzar la veu de Karloff i com tampoc gairebé no va passar. Ell va dir,\n“Lenny Capizzi —com jo mateix— era una monstre de la pel·lícula de terror i estimava Bela Lugosi i Boris Karloff. [Així doncs], ell i jo érem l'equip perfecte per fer patir aquesta idea ... i ho havia suggerit una nit després que havíem cantat 'Little Darling' pels Diamants. Saps que hi ha aquell monòleg allà ... i ho vaig fer a Boris Karloff ... i el públic es va estrenar. Després del set, va dir: 'Ja sabeu que hem de fer un disc novetat, ho fan molt bé'. I vaig dir: 'No, sóc un actor seriós, me'n vaig a altres llocs ... així que vaig aconseguir un agent i, al cap de dues setmanes, l'agent va morir d'un atac de cor. Llavors, vaig trucar a Lenny i li vaig dir: “Coneixeu la idea que teníeu fa uns mesos? Ens reunim i fem això. Així ho vam fer '.\nEscolta 'The Monster Mash':\nEn poques hores va néixer 'The Monster Mash'. Van afegir Leon Russell al piano i van fer que Gary S. Paxton, que també va fer la popular cançó de la novetat 'Alley Oop' dels Hollywood Argyles, la produís. Irònicament, tan divertit i alegre com sempre es volia fer la cançó, un article retrospectiu de la BBC parlava de com una cadena de televisió prohibia la cançó perquè, 'Amb lletres com' va ser un esclat del cementiri ', la BBC no va veure el costat divertit i va prohibir la cançó per ser 'massa morbosa'. '\nNo obstant això, com que el senzill va ser un èxit, el 1962 va sorgir un LP complet de surf rock. L’original Monster Mash va ser llançat sota el nom de Bobby 'Boris' Pickett & the Crypt-kickers. Afinant la suplantació de la veu de Karloff de Pickett, el LP està ple de 'veus de fons d'estil doo-wop, solos de guitarra de surf dels anys seixanta, trompes, lletres ximples', cosa que fa que l'àlbum estigui ple de diversió i picardies. Les cançons ximples incloïen 'Blood Bank Blues' sobre un vampir, 'Skully Gully' sobre diferents monstres de pel·lícules i 'Wolfbane' com a paròdia de 'Ally Oop'. Altres cançons inclouen 'Me & my Mummy' i 'The Transylvania Twist'. ”\nFins i tot van fer alguns seguiments de la cançó de Halloween: una amb lletres de temes nadalencs anomenades 'Monsters 'Holiday' i una altra ximple anomenada 'The Monster Swim' i prou aviat 'The Monster Rap', tot i que cap d'elles era tan popular com el topper original de les cartes Billboard de 1962.\nLa cançó no es va acabar amb el pas del temps, va sobreviure a través de portades increïblement fantasmagòriques i divertides. The Misfits, Zacherley the Cool Ghoul, The Kids of Widney High, Vincent Price, The Beach Boys, The Bonzo Dog Doo-Dah Band van publicar portades de 'The Monster Mash' augmentant la seva popularitat al llarg de les dècades. Fins i tot una de les cantants de fons, Darlene Love, no tenia ni idea del gran èxit que tindria la cançó tenint en compte el ximple que era, dient: “Oh, si us plau. Una cançó de Halloween? Qui farà una cançó sobre Halloween? '\nEscolta la portada de Misfits de 'The Monster Mash':\n'The Monster Mash' es va convertir en tota una franquícia, ja que Pickett va poder viure el seu llegat gràcies a la seva popularitat. Va escriure un llibre anomenat Monster Mash: Half Dead a Hollywood i la seva cançó realment es va convertir en un himne per Halloween, un honor que no es dóna fàcilment.\nVeure: Halloween: els orígens inquietants de les seves tradicions\ncançó de paul mccartney i michael jackson\ndona colpejat amb liquadora a McDonald's\nqui va ser la primera persona que va acollir "l'espectacle d'aquesta nit\nfamosos esquivadors de la guerra del Vietnam


De la teatralització de la política al feixisme (Adrià Alcoverro)\nJa hem vist el resultat de les eleccions andaluses\n4 min. 04/12/2018 18:46\nEl debat polític públic sovint es construeix des de dues nocions contradictòries. D’una banda s'accepta acríticament que existeixi un poder implacable que actua lluny del control democràtic, i de l’altra apel·lem a la transparència com a eina de control dels poderosos. La contradictòria coexistència d’aquestes dues nocions és present, per exemple, en el debat sobre les clavegueres de l'Estat. Sovint sembla que el problema no sigui l'existència de poders a l'ombra del control democràtic, sinó el fet que les aigües pestilents del clavegueram, plenes d'oliasses oligàrquiques i parapolicials, sobreïxin a la llum pública i empastifin la política institucional. Aquesta òptica equivocada no ens situa davant d’un problema ètic d'opacitat i corrupció que posa en entredit l'ordre democràtic, sinó davant d’un mer problema estètic: l'exercici del poder exigeix secretisme però amb pulcritud, la pestilència ha de quedar resclosa a les catacumbes dels estats i no gravada en àudios administrats per comissaris casposos.\nÉs palmari que aquesta oda maquiavèl·lica al virtuosisme del poder recolza en una interpretació perversa de la transparència. La transparència emergeix així com una eina per fiscalitzar la vida de les persones a la llum pública a partir d’un puritanisme que, en canvi, mai s’exigeix als poders de l'estat profund. A partir d’això, la intolerància, el masclisme, l'autoritarisme i la doble moral desacomplexada d'un tipus com Trump pot acabar sent considerat un exemple de transparència i honestedat. "Va de cara", diuen. En canvi, a qui defensa una visió de la societat basada en principis ètics se l’acusa d’amagar darrere d'una moral insofrible l'autèntica naturalesa hobbesiana de l'ésser humà: l'individu com un animal (mascle) competitiu i egoista. Aquesta concepció contradictòria de la transparència també condueix sovint a atacar el "llenguatge de gènere" mentre, paradoxalment, es critiquen uns pits a l'aire d'activistes de Femen, s'ofenen per un paio que es moca amb una bandera i es porta davant del jutge qui no empri un llenguatge curós i mesurat amb els propis ideals.\nEn el context actual la reflexió desapareix, i es fa difícil distingir els discursos pensats per estendre l'odi\nLa fiscalització asfixiant d’aquesta ‘transparència’ que naturalitza els ressorts reaccionaris del poder i l’ofensa permanent genera tensió. Un context perfecte per als assessors de la comunicació política que tracen estratègies on els polítics parlen compulsivament buscant cops d'efecte, i que gaudeix del seguidisme d’uns mitjans de comunicació desitjosos d'exclusives on triomfa l'embolica que fa fort. Consegüentment, la reflexió desapareix, i es fa molt difícil distingir entre un discurs pensat per estendre l'odi i un simple comentari desafortunat, o entre una falla estructural del sistema i petites corrupteles personals. Enmig d'una teatralització exagerada, el que és normal esdevé extraordinari i l'extraordinari esdevé normal.\nDoncs bé, tot aquest batibull trepidant s'ajusta al concepte d'estat d'excepció permanent que va desenvolupar el pensador italià Giorgio Agamben, i que explica com el poder, alliberat de les limitacions legals i morals suspeses per l'excepcionalitat, s'imposa sense escrúpols enmig del soroll. L'excepcionalitat permanent explica també com la transparència i la naturalització de la impunitat del poder, nocions sobre el paper irreconciliables, poden acabar sent perversament complementàries en la construcció d'un ordre cada cop més vertical.\nAquesta complementarietat perversa encarna un relativisme moral que converteix la política i la societat en camps de batalla d’una lluita descarnada pel poder. En aquest context, l'objectivitat cívica que és pròpia de la cultura democràtica republicana és atacada per un antiintel·lectualisme desacomplexat, es dona visibilitat a l'extrema dreta militant i, sobretot, es dona ales a una massa, tan ben descrita per Hannah Arendt en els seus assajos sobre el feixisme, marcada pel ressentiment. Gent que veu amb displicència tot allò que fa olor de diferència, dissidència i cultura i que ara senten que la història els crida per venjar-se. Aquesta és la massa social que pot portar l'extrema dreta al poder i crear l'ambient irrespirable propi del totalitarisme, tal com veiem al Brasil de Bolsonaro.\nJa hem vist el resultat de les eleccions andaluses. El feixisme s'assenta sobre la seducció de l'acció implacable d'un poder omnipotent que ho relativitza tot, des de la reflexió fins al pluralisme. El to del debat polític actual li està facilitant molt la feina.


UN ANY FORA DE CASA! (SÈRIE NEW YORK ACADEMY 1) - Librería edi.cat\nSÈRIE NEW YORK ACADEMY | # NEW YORK ACADEMY\n«Pensar que estic creuant l'Atlàntic per passar un any sencer a Nova York m'il·lusiona però també m'enfonsa. Sí, em moro de ganes de començar les classes a la millor academia d'art del país. Sí, és increïble pugui viure en una resi a Brooklyn. Però no, no vull separar-me de les meves amigues, ni vull que es pensin que aquest viatge és una excusa per allunyar-me... d'ell.»\nGràcies al seu blog de poesia, a la Sofia li han donat una beca per fer un curs d'escriptura en una prestigiosa acadèmia americana. Ni més ni menys que a Nova York! Increïble! La Sofia es mor de ganes d'anar a aquesta acadèmia per convertir-se en una gran escriptora, però la veritat és que els canvis li fan una mica de por. I conèixer a gent no és un dels seus punts forts, precisament...\nQuan la Sofia arriba a la seva nova llar, una residència per a estudiants, coneix a un munt de nois i noies que, comella han, estat becats per les seves diferents disciplines artístiques: ball, fotografia, pintura, interpretació... La Sofia encara no ho sap, però els seus companys de residència estan a punt de convertir-se en persones indispensables al llarg de l'any que li canviarà la vida.\nVas a comprar el ebook "UN ANY FORA DE CASA! (SÈRIE NEW YORK ACADEMY 1)" desitges revisar les teves dades de facturació


L'arbre de Nadal, les ponsèties, el tió... són elements que entren a pràcticament totes les llars catalanes durant l'època de Nadal. Igual que també ho fa encara, en molts indrets, el pessebre. Qui en sap, i molt, de pessebres, és Josep Codina, qui porta tota la vida creant-ne i forma part de l'Associació de Pessebristes de la ciutat.\n“Vaig començar a fer pessebres quan tenia només 13 o 14 anys”, relata Codina. Anava a casa d’en Josep Maria Chiva i observava amb deteniment la minuciositat dels diorames que feia el seu pare. Va ser llavors quan va iniciar-se en el món del pessebrisme, “primer amb guix, però després amb suro i avui amb poliestirè amb el qual pots fer de tot”, explica Codina. I és que des de casetes fins a muntanyes, crea autèntics paisatges nadalencs.\nUnes creacions que el van portar a participar i guanyar tots els concursos possibles. El que són, doncs, un munt d’hores dedicades a crear i dissenyar autèntiques peces d’artesania. En aquest sentit, Codina considera que “el pessebrista ha de ser un artesà, però també un artista, perquè li cal imaginació i traça per donar forma a la idea”. Però el secret de tot plegat és la dedicació: “S’ha de tenir la voluntat de perdre-hi hores! És molt difícil de calcular la quantitat d’hores que s’amaguen darrere un pessebre”.\nEl resultat de tota aquesta feina es pot veure anualment a l’Exposició de Pessebres i Diorames que organitza l’Associació de Pessebristes de Mataró, de la qual Codina n’és el president. Enguany, una cinquantena de treballs es troben a l’antic parvulari Menéndez y Pelayo, on a més a més, s’hi pot veure un gran diorama dedicat a la muntanya de Montserrat. Reinventar-se, però sobretot, mantenir les tradicions, per "no perdre la identitat de qui som i d'on venim".\n“Mataró té l'oportunitat de veure un pessebre monumental inspirat en la muntanya de Montserrat"\nUn pessebre de Montserrat\nL'associació treballa prop de 9 mesos per crear tots els pessebres que es veuen a la mostra. En el cas del de Montserrat, Josep Trunas i Domènec Cruz són els autors del treball, que es va donar a l'Abadia de Montserrat, on ha estat exposat fins ara que ha calgut restaurar-lo. “És un pessebre monumental de 20 metres quadrats que només es pot veure a Mataró aquests dies”, explica Codina.\nDefineix-te: M'agrada estar bé amb tothom\nUn llibre: 'Un pont de silenci' de Carme Osan\nUn viatge: Els Estats Units\nUn material: El poliestirè\nUn moment de l'any: Varia segons l'edat\nUn repte: Que em segueixi fent il·lusió fer pessebres


La finalitat del projecte és el foment de valors emprenedors com la iniciativa, l’organització, la solidaritat o la cooperació a l’escola. Durant el curs els alumnes crearan i gestionaran una cooperativa. L’alumnat s’organitzarà i posarà nom a la cooperativa, crearà un logo, redactarà l’acta de constitució i els estatuts, crearà diferents departaments (màrqueting, producció, tresoreria, comunicació,...), etc. Seguiran els passos reals en la creació d’una cooperativa. Hauran de decidir quin o quins productes produeixen que finalment vendran al mercat setmanal de Sant Quirze de Besora i també el dia de Sant Jordi.\nDes de l’inici del curs fins ara, ja han tingut xerrades orientatives per posar en marxa la seva cooperativa. Així, el passat 5 de novembre la tècnica d’emprenedoria del Consorci de la Vall del Ges, Orís i Bisaura els va explicar les diferents formes jurídiques, què és una cooperativa i els tràmits per donar d’alta el NIF. Per finalitzar la xerrada, un soci de Som mobilitat els va explicar com funciona la seva cooperativa. El 29 de novembre l’Escola d’Arts Plàstiques de Torelló va fer una xerrada sobre la imatge corporativa d’una empresa, el nom, el logo i l’embalatge. I el 27 de novembre, Fiare banca ètica els hi va explicar com funcionen els bancs i les diferències entre els bancs tradicionals i la banca ètica. El 10 de desembre es va impartir un taller de creativitat perquè durant les vacances de Nadal els alumnes pensessin i fabriquessin un prototip d’un producte per vendre. Així ho van fer i entre tots triaran quins són els productes que finalment produiran i vendran al mercat setmanal.\nEls alumnes ja tenen el nom de la seva cooperativa “20 Cops Endins” i el logo. El següent pas que faran, serà tramitar la sol·licitud del NIF presentant els documents necessaris.


Vent d Cabylia: Insistim\nHui torne a parlar a l'Informatiu de la qüestió del decret del plurilingüisme. Principalment, arran de l'article que ahir va publicar Andreu Boix a El País, en consonància amb el que ja es va escriure al blog de La Paella Rusa fa un parell de setmanes sobre la línia única de Font de Mora com a oportunitat. D'una altra banda, també tracte de recollir l'esperit del debat mantingut a la blogosfera sobre l'estratègia que cal seguir per evitar la introducció d'este desgavellat sistema d'ensenyança arran dels textos de Xavi Aliaga, Jesús Párraga i Joan del Alcàzar (per duplicat). És a dir, en este segon sentit, pense que el primer que cal fer és molta pedagogia: insistir i explicar a amics, coneguts, saludats i potencials receptors dels nostres missatges perquè el decret és un desastre es mire com es mire (excepte si es mira des d'una òptica favorable a la desaparició gradual del valencià).\nConcentració a la ciutat de València el 9 de juny de 2011\nLes concentracions de dijous passat foren la primera pedra de toc del moviment de protesta contra el decret de pretés plurilingüisme de l'ensenyament valencià. Milers de persones isqueren arreu del país al caliu del manifest realitzat per Escola Valenciana, que acabava amb un rotund "Sí al valencià, sí al plurilingüisme, sí a la qualitat". En això devem d'insistir, bo i deixant ben clar que el nou model ni defén el valencià, ni garanteix l'aprenentatge de l'anglés ni millora l'educació, ans al contrari, com vaig tractar d'explicar la setmana passada. I ho dic a tall d'algunes veus que s'han sentit darrerament, com la d'Andreu Boix, ahir mateix, segons el qual s'hauria d'aprofitar l'oportunitat del canvi per a implantar una línia única que acabara amb el teòric "efecte gueto" al qual estarien sotmesos els estudiants de les línies en valencià. Així, les dos úniques modificacions a introduir en el decret serien l'increment dels percentatges de la docència en valencià i l'obligatorietat d'usar esta llengua en els treballs i exàmens. [Continua a la columna de l'Informatiu]\nPel que jo he vist i m'han dit alguns profes, a les ciutats almenys- valència- les línies també serveixen de refugi per als alumnes de pares que no volen que estiguen amb immigrants.\nI els xiquets no parlen en valencià, i no se'ls exigeix res, ni que el parlen ni que l'escriguen.\nI bé, un comentari personal, costava que alguns xiquets m'entengueren quan donava classe i no perquè acaben d'arribar sinó perquè la immersió no es dóna.\no es dóna molt deficientment.\n14 de juny, 2011 11:35\nHi ha de tot, però si la solució és abandonar els Programes d'Ensenyament en Valencià o d'Immersió Lingüística anem apanyats... La qüestió és que la demanda sempre ha anat creixent (d'un 10 a un 30% en els darrers 15 anys al conjunt del país), però, abans d'arribar al seu màxim desenvolupament, el PP es vol carregar el sistema.\n14 de juny, 2011 13:30\njo defense el monolingüisme en valencià. únicament castellà i anglès unes hores a la setmana. la resta, en valencià, o siga, que tot siga línia en valencià.\ns'ha de ser radical en alguna cosa en la vida ;)\n14 de juny, 2011 14:13\nDoncs segons Font de Mora eres una filocatalana, nacionalista, catalanista i no sé quantes coses més... :P\n14 de juny, 2011 14:25


ESCOLA BRESSOL MARREC: 2015\nESCOLA BRESSOL MARREC\nBenvinguts al nostre espai interactiu!! Us mantindrem informats del dia a dia de l'escola. Penjarem fotos de les nostres activitats, festes, celebracions, sortides,... així podreu veure la vida de la llar per aquest foradet.\nFesta nadalenca amb les famílies estupendes que tenim a l'escola! Moltes gràcies a tots per venir i compartir un berenar amb nosaltres. Gràcies, també, per participar tan activament amb el sorteig de les dues paneres que finalment van tocar a la família Moreno Moreno i a l'Alba; quina sort!\nPublicat per ESCOLA BRESSOL MARREC Cap comentari:\nA la classe de l'Avi Sebastià han viscut, amb molta il·lusió, el matí del Caga Tió! Contents, emocionats, sorpresos,... el Tió els ha cagat un conte i un joc per aprendre a enfilar i desenvolupar la psicomotricitat fina. També els ha cagat vestits per les nines, cotxes, i material per la cuineta.\nLa classe de la Iaia Marta també han viscut un matí molt especial en el que el Tió els ha cagat un conte i un joc de construccions! També els ha cagat instruments musicals i contes per l'escola.\nEl Lucas ha fet cagar el Tió per primera vegada a la seva vida i li ha encantat! S'ha portat molt bé perquè li ha cagat un conte, un joc de cubs per fer torres, i un pal de pluja molt xulu!\nENS VISITA EL PATGE REIAL\nAvui hem tingut una gran sorpresa! Ens ha vingut a visitar el Patge Reial... a alguns ens ha fet molta il·lusió i d'altres no tan...però ell ha estat molt content de veure'ns i s'ha endut les cartes que li havíem preparat! La nit de Reis no t'oblidis de passar per l'escola...ens agradarà rebre els regals quan tornem de les vacances!\nOlesa de Bonesvalls (Alt Penedès)\nAvda. Hospital s/n\nCorreu electrònic: bressolmarrec@gmail.com\nTelèfon: 93 898 41 53\nFULLS DE NEVERA\nINFORMACIÓ GENERAL ESCOLA BRESSOL\nLa WEB D'EN VIRGILI


Instal·lació de panells solars a professionals | Suplà\n93 846 70 12 supla@supla.cat\nEnergies renovables: instal·lació de plaques solars per a empreses\nRecórrer a l’energia renovable és una alternativa per generar electricitat distribuïda de manera autònoma i rentable. Des de SUPLÀ és possible instal•lar plaques solars en projectes i construccions per generar la seva pròpia energia elèctrica mitjançant la utilització de fonts d’energies alternatives.\nAmb la instal•lació d’energies renovables de SUPLÀ a la seva empresa, garantim cobrir total o parcialment el consum d’energia elèctrica de les seves instal•lacions gràcies a un sistema de generació d’energia propi, com són les plaques solars fotovoltaiques que aporten energia solar.\nPer què recórrer als panells solars?\nLes empreses i construccions estaran col·laborant en la generació d’energia solar i els clients milloraran la seva qualitat de vida.\nEl subministrament il·limitat d’energia fotovoltaica i la possibilitat d’emmagatzemar aquesta energia en bateries aporta tranquil·litat i seguretat als seus usuaris.\nResponsabilitat amb el Medi Ambient cap a la organització i els seus empleats, clients i accionistes.\nInstal·lació d’energia solar integral\nSi necessita la instal•lació de panells solars com a part del seu projecte per unir-se al consum d’energia solar fotovoltaica, nosaltres podem portar a terme la preparació, disseny i posada en marxa del projecte.\nEstudi de viabilitat de les plaques fotovoltaiques\n• Previsió de producció\n• Pressupost del projecte\n• Estudi econòmic\nInstal·lació de les fonts d’energia fotovoltaica\n• Posta en marxa\nManteniment dels panells solars\nVols més informació sobre panells solars?\nT’informem de tot el que necessites per complementar el teu projecte amb energies renovables.\nLes condicions administratives, tècniques i econòmiques de les instal•lacions d’energies alternatives connectades a la xarxa estan regulades pel Reial Decret 900-2015 del 9 d’octubre.\nL’ Institut Català de l’Energia (ICAEN) promou l’autoconsum i les energies renovables i fins i tot subvenciona la instal•lació de bateries.


Un institut de Sant Genís dels Agudells que abans va ser orfenat i hospital de guerra | betevé\nredacció web | Dilluns, 1 de Feb del 2016, a les 19.55\nAl pas de la ronda de Dalt per Horta-Guinardó hi ha un edifici que destaca de la resta per la seva grandària. Hi és des de 1930 i acull l’Institut Vall d’Hebron. En un primer moment, però, va tenir uns altres usos. ENCARNA MEDINA, directora de l’Institut Vall d’Hebron “Tenia uns espais grans que es podien utilitzar com a sales per atendre les persones malaltes, ferides i les necessitats del moment.” Durant la Guerra Civil va ser un hospital militar i, després, a la postguerra, un orfenat. “El reastre més clar el trobem en aules, els nens que hi havia aquí se’ls hi feia classe i aleshores en aquests espais.” També és força identificable l’espai de l’antiga capella, que actualment és la biblioteca. “La resta està molt canviat, els dormitoris que tenien, alguns d’ells també estan convertits en aules i altres espais com la perruqueria o la cuina ja està tot diferent.” Se’l coneix com el Patronat Ribas. De fet, va ser aquesta família la que va cedir els terrenys i en va encarregar la construcció a l’arquitecte Enric Sagnier. Als anys 70, va quedar abandonat i els veïns van reivindicar que es recuperés com a centre educatiu. Des de l’institut expliquen que el manteniment d’un edifici d’aquestes característiques comporta unes despeses especials i, per això, els fan falta ajudes. “Inversions, inversions importants, amb la dotació que tenim com a centre educatiu no ens arriba.” A més, asseguren que, després d’anys en funcionament, necessita una reforma integral.\nEl patronat Ribas acull l’Institut Vall d’Hebron des de 2002, després que els veïns en reclamessin la recuperació als anys 70. Situat al pas de la ronda de Dalt pel barri de Sant Genís, és un edifici històric de 9.000 metres quadrats catalogat i protegit que va tenir funcions diverses durant la Guerra Civil i la postguerra.\nUna família burgesa del sector tèxtil, els Ribas i Regordosa, van promoure la construcció d’un orfenat que es va inaugurar l’1 d’abril de 1930. Van encarregar l’obra a l’arquitecte Enric Sagnier, que va idear un conjunt de quatre pavellons de planta baixa i tres pisos amb detalls d’estil barroc, grans espais i algunes innovacions tècniques per l’època.\nEn pocs anys l’edifici prendria una importància que possiblement no havien previst. Amb l’esclat de la Guerra Civil es va utilitzar com a hospital militar i després hi van anar a parar molts nens que havien perdut els pares a causa del conflicte. Malauradament el nombre d’orfes va créixer de manera exponencial a la ciutat en aquells anys.\nVa funcionar com a orfenat fins a l’any 1971 i el 1977 va obrir com a institut gràcies a la lluita de les associacions de veïns dels barris de la zona, que en van reclamar la recuperació per protegir el patrimoni. D’això ja fa un temps i des del centre adverteixen que el recinte necessita una nova reforma.\n— Arxiu 73 — instituts — memòria històrica — patrimoni arquitectònic — Sant Genís dels Agudells


Veterans som tots!: Neix la Primera Divisió Nacional\nEn aquesta alineació de la fotografia hi veiem Agustí Blanch "Rius", Ramon Armajach, Artur Solé, Emiliano Garcia "Polo II" (a dalt), Antoni Nicolau, Andreu Romeu (porter), Joan Rovirosa (porter) i Eugeni Collado (acotats). També configuraven la plantilla Josep Mañé, Xavier Montejo i Joaquim Massana. L'entrenador d'aquell equip tornava a ser en Joan Ferrando, de Vilanova, que ja havia dirigit l'equip des de l'any 1958 fins el 1962.\nA la Festa Major de 1969 es va jugar un partit amistós davant del Club Natació Reus "Ploms" i, també, es va disputar el Trofeo Langostino, a Sant Carles de la Ràpita.\nEn aquesta temporada, la Federació Espanyola reuneix els clubs i els proposa una nova denominació per les diferents categories d'hoquei a nivell estatal. D'aquesta manera, la màxima categoria es denominarà Divisió d'Honor, a partir d'aquest moment. També es crea una nova categoria denominada Primera Divisió Nacional, formada per diferents equips catalans i de la resta de l'Estat.\nEl Club Patí Calafell i el Club Natació Caldes van votar a favor d'aquesta reforma. Aquesta acció em va ser criticada, a mi directament, per un alt directiu federatiu, en una ocasió, baixant les escales de la Federació a Barcelona. Em va dir, textualment, "vosaltres i el Caldes sou els culpables del resultat d'aquesta nova reforma" (possiblement, vam ser els únics catalans que vam votar a favor). Pel que fa a la posició del nostre club era molt clara, veníem d'una sanció que ens havia obligat a baixar una categoria i, per tant, si es creava la Primera Divisió Nacional, estaríem a un sol pas de la màxima, més a prop que si haguéssim començat a Segona Catalana.\nEn aquesta Primera Divisió Nacional Espanyola hi van participar equips de la Federació Catalana (CP Vic, Picadero-Damm de Barcelona, CP Calafell, Girona HC, Sagrada Família de Terrassa i Unió Esportiva Horta), de la Federació Centro Norte (CP Cibeles de Oviedo, CD FEMSA de Madrid, Club Jabones El Abra de Bilbao i Club Patín Pepsi-Cola de Salamanca) i de la Federació valenciana (Club Agustinos de València i Club Atlético Montemar d'Al·lacant).\nEls jugadors de casa no cobraven cap fitxa, però el club els abonava els dies de treball perduts en els desplaçaments. També tenim constància que el club va ajudar al jugador Antoni Nicolau amb 1.200 pessetes per l'obtenció del carnet de conduïr, a la gestoria Mañé.\nEn aquesta temporada es van estrenar porteries, fetes per Rosend Mercader, delegat de l'equip i fuster de professió. També es van fer uns armaris per poder deixar les bosses els jugadors, en el magatzem del material. Ell mateix va fer una vitrina per trofeigs que es va instal·lar al bar de la Julita, anteriorment bar de "Cal Mariano", on ara hi ha la Plaça Mariano Soler. Només se li va pagar el material emprat, tot el treball va ser gratuït. La fusta va ser subministrada per la fusteria d'en Pep Cugat, on hi treballava en Rosend.\nEls desplaçaments van ser molt costosos, la Federació va ajudar en 119.744 pessetes. La subvenció de l'Ajuntament continuava sent de 20.000 pessetes. Alguns desplaçaments es van fer en l'autocar d'en Salvador Nicolàs. A Al·lacant s'hi va anar en cotxes particulars i a Bilbao en tren.\nEl CP Calafell va quedar en quarta posició, sent l'equip menys golejat, juntament amb el CP Vic, amb seixanta gols encaixats. Ens consta que l'Andreu Romeu en va encaixar quaranta i en Joan Rovirosa vint, però no sabem quants partits van jugar cadascú.\nUna altra de les alineacions del CP Calafell aquella temporada\nEn aquesta fotografia hi veiem una altra alineació del primer equip del Club Patí Calafell en aquella temporada, amb Emiliano Garcia "Polo II", Joaquim Massana, Artur Solé, Agustí Blanch "Rius" (a dalt), Antoni Nicolau, Andreu Romeu, Joan Rovirosa i Eugeni Collado (a sota).\nEl primer partit en aquesta nova categoria es va jugar davant del Sagrada Família, de Terrassa. El primer gol va ser marcat per Joaquim Massana. El CP Calafell va debutar amb victòria per 5-1, a la seva pista de les Escoles. En l'alineació del Sgrada Família hi trobem el jugador Royo qui, anys més tard, va defensar la samarreta del CP Calafell.\nEn la segona jornada el CP Calafell va viatjar fins a Bilbao, en tren, per enfrontar-se al Jabones El Abra. Dels quatre gols del Calafell, tres van ser obra de Massana i un d'Eugeni Collado. El resultat final va ser de 0-4 pels calafellencs.\nEl Girona HC va ser el primer equip en derrotar els calafellencs, ho va fer a domicili, a la pista de les Escoles. Un ajustat 5-6, amb gols locals de Massana (2), Polo II (2) i Montejo van ser insuficients per endur-se els dos punts.\n"Rius" va portar el CP Calafell a la victòria, a la pista de l'UE Horta. Els locals, afectats per una passa de grip, van haver de rendir-se davant l'allau de joc visitant. El seu porter, Castellón, els va salvar d'una derrota més àmplia.\nL'Agustinos de València no va ser rival pel CP Calafell, una victòria contundent per 10-1 demostra la superioritat local. Els gols van ser marcats per Polo II (4), Nicolau (3), Massana (2) i un gol en pròpia porta.\nMuralles d'Àvila, en l'anada del viatge a Salamanca\nMuralles d'Àvila, en l'anada a Salamanca\nEl següent desplaçament va ser el viatge a Salamanca, que es va fer en dissabte, el dia abans del partit. L'expedició calafellenca va passar pel costat de les muralles d'Àvila.\nUn parc de Salamanca tot nevat\nEl mateix dia del partit, un diumenge pel matí, l'expedició calafellenca va poder veure un parc, situat davant l'hotel, tot nevat.\nCotxes nevats a Salamanca\nPel matí del diumenge, ja a Salamanca, els cotxes estaven nevats. El cotxe que surt a la fotografia és el Gordini d'en Rosend Mercader.\nEugeni Collado pels carrers nevats de Salamanca\nEls jugadors van poder gaudir de la neu pels carrers de Salamanca, ja que, durant la nit del dissabte al diumenge, va caure una forta nevada.\nEugeni Collado i Antoni Nicolau davant del Pavelló Otero Afalle\nEls jugadors del CP Calafell tenien fred, però escalfaven motors per jugar el partit, disfrutant de la neu.\nRamon Ferré llençant volves de neu\nL'equip del Pepsi-Cola de la temporada anterior, format per Manolo Benito, Juan Alberto Fernández, Leopoldo Sánchez Gil, Diego Santos, Jose Luís Cembrano (a dalt); Manolo Puente, Cucho, Juan Carlos Valiente "Charly" i Antonio Ferreira (a sota).\nUn partit, amb cert caire benèfic, va acabar amb victòria visitant per 2-3. Curiosament, la crònica del Diario de Salamanca no dubta en titllar de "leñero" al número 4 del CP Calafell, Polo II. Un gol de Nicolau i dos de Massana van posar el marcador a favor del CP Calafell, en una pista plena de gent.\nEl CP Calafell es situava, a aquestes alçades de campionat, en segon lloc de la classificació, a un sol punt del líder, el CP Vic. Picadero-Damm i Cibeles empataven a punts amb els calafellencs.\nMuralles d'Àvila nevades, a la tornada\nEn el camí de tornada a casa, l'expedició calafellenca va poder fotografiar la muralla d'Àvila completament nevada.\nEl FEMSA de Madrid, amb el jugador estrella, Humbert Ferrer, va derrotar el CP Calafell per 4-6. La pista de les escoles estava plena, de gom a gom. Tres gols del davanter visitant, Humbert Ferrer, van donar els dos punts als madrilenys.\nUna victòria dura i treballada a la pista del Picadero-Damm, de Barcelona, va servir per col·locar l'equip en tercer lloc de la classificació, a un sol punt del Vic i el FEMSA de Madrid.\nTot i la baixa de Verdú, el Montemar comptava amb els tres germans Torres per poder enfrontar-se al CP Calafell, en un duel que seria repetitiu al llarg dels propers anys. La victòria final del Montemar per 4-3 demostra la dificultat de guanyar a Al·lacant.\nNo hem trobat cap crònica del partit jugat a la pista de les Escoles davant del líder, el CP Vic, que va acabar en derrota per 1-2.\nAprofitant el desplaçament a Oviedo, el CP Calafell, a instància de l'Ajuntament, va fer entrega al senyor Rafael Fernández Martínez l'insignia d'or i brillants del club, en agraïment al suport rebut en la seva etapa com a governador civil de la província de Tarragona. Anteriorment, l'Ajuntament havia posat el nom de Rafael Fernández Martínez a l'actual Passeig de l'Unió.\nL'esposa de l'alcalde de Calafell rebent un ram de flors, davant la mirada del jugador Artur Solé\nEl senyor alcalde, Antoni Romeu, i la seva esposa van acompanyar l'expedició del CP Calafell en aquest viatge a Oviedo. El capità del CP Calafell, Artur Solé, va fer entrega d'un ram de flors a l'esposa del senyor Rafael Fernández Martínez. El capità del CP Cibeles va fer el mateix amb l'esposa del senyor alcalde de Calafell. A Astúries, el senyor Rafael Fernández Martínez ostentava el càrrec de Fiscal Jefe de l'Audiència Territorial d'Oviedo.\nL'equip del CP Cibeles d'Oviedo es va endur els dos punts, amb una ajustada victòria per 3-2. El partit va començar amb dos gols de Nicolau, però un d'ells en pròpia porta. Un xut de "Rius" al pal és concedit, per l'àrbitre, com a gol. No obstant, de res va servir.\nTot i els gols de Royo i Nard, dos jugadors vinculats a la història del Club Patí Calafell, jugant al Sagrada Família de Terrassa, el CP Calafell va aconseguir la victòria. Dos gols de Massana, Polo II i un gol d'Eugeni Collado van donar el triomf als calafellencs.\nTres gols d'Antoni Nicolau, dos d'Eugeni Collado i un gol de Massana van servir per derrotar el jove equip de Bilbao, el Jabones El Abra, per 6-1.\nDesprés d'una derrota a Girona, per 2-0, el CP Calafell va refer-se amb una victòria a la seva pista, per 6-3, davant l'UE Horta. Dos gols de Massana i Collado, un gol de "Rius" i un altre de Nicolau van donar el triomf a l'equip local.\nTres gols de Massana, dos gols de Collado i un de "Rius" van posar el 3-6 final a la pista de l'Agustinos de València, demostrant la superioritat tècnica dels calafellencs.\nTres gols de Massana, un de "Rius" i un altre de Collado van servir per imposar-se al Pepsi-Cola de Salamanca. El partit mereixia un resultat més ampli pels locals, però no va haver-hi massa encert de cara a porta. Tot i així, dos punts més al sarró.\nHumbert Ferrer va decantar el partit jugat a Madrid, davant del FEMSA, tot i la forta resitència que va demostrar el CP Calafell. Segons la crònica, els calafellencs van ser l'equip més dur que va passar per la pista del FEMSA, fins aquell moment.\nDesprés de la victòria davant del Picadero-Damm, per 5-3, l'Atlètic Montemar va endur-se els dos punts de la pista de les Escoles. Els germans Torres van tornar a demostrar el seu potencial ofensiu i, entre dos d'ells, van marcar quatre dels set gols dels al·lacantins.\nDesprés de perdre a la pista del CP Vic, per 7-3, el CP Calafell rebia al CP Cibeles, d'Oviedo. Cinc gols de Nicolau, en nou minuts, van encarrilar el partit davant dels asturians. Nicolau acabaria marcant cinc gols en aquell partit que, juntament amb els gols de Collado i "Rius" i el marcat per Massana, donarien una àmplia i contundent victòria per 14-0 davant l'equip asturià. El CP Calafell aconseguia el quart lloc de la classificació i l'opció de disputar la Promoció d'ascens a Divisió d'Honor.\nEl màxim realitzador del campionat per part del CP Calafell va ser Antoni Nicolau, amb 26 gols, seguit d'aprop per Joaquim Massana. Els 19 gols de "Rius", els 12 de "Polo II" i els 11 d'Eugeni Collado demostren que el poder ofensiu de l'equip anava força repartit.\nLlista de tots els golejadors de la Primera Divisió Nacional\nD'aquell campionat en guardem la llista de golejadors de tots els clubs, encapçalada per Humbert Ferrer, jugador internacional i metge de professió, que jugava al FEMSA de Madrid. Ell solet va marcar 70 gols en aquesta temporada, seguit de molt lluny per Solà, del CP Vic, amb 39 gols. Antoni Nicolau va ser el setè màxim golejador de la categoria.\nEl quart lloc assolit en el campionat va donar peu a disputar una eliminatòria de la Promoció d'ascens a Divisió d'Honor, davant de l'ACD Sentmenat. El CP Calafell va ser derrotat, en els dos partits, per 2-5 i 6-4. Per tant, no va poder aconseguir l'ascens a la màxima categoria.\nLa mala sort va acompanyar el CP Calafell en el primer partit. Després de marcar en primer lloc el jugador "Rius" pel CP Calafell, Artur Solé, en pròpia porta, feia l'empat a un gol i deixava tocada la moral dels jugadors locals. Un gol més pel Sentmenat, injust segons la crònica, atorgat per l'àrbitre, donava avantatge a un equip molt superior, el visitant. El Sentmenat s'imposava per 2-5 i deixava l'eliminatòria, pràcticament, sentenciada. De nou, l'any següent, el CP Calafell hauria de jugar a Primera Divisió Nacional.\nEquip Juvenil del CP Calafell, temporada 69/70\nAquell any, el club tenia un equip juvenil i un equip infantil. L'equip juvenil estava format per Manuel Casado, Bartomeu Palau, Joan Noya, Rafel Solé (a dalt), Julio Peribáñez, Josep Solé, Batista Saura (acotats) i Josep Maria Palau (que no apareix en aquesta fotografia).\nL'equip juvenil del CP Calafell va quedar subcampió provincial en el grup A del campionat de Catalunya. També va quedar en segon lloc a la Copa Primavera d'aquella temporada.\nUna altra alineació del Juvenil 69/70 del CP Calafell\nEn aquesta fotografia de l'equip Juvenil hi apareix Josep Maria Palau, Joan Noya, Rafel Solé, Josep Solé (a dalt), Bartomeu Palau, Julio Peribáñez i Manuel Casado, a la pista de les Escoles. L'entrenador era en Joan Rovira i Palau.\nL'equip infantil estava format per Miguel Camacho (porter), Josep Vives, Pere Josep Ortoll, Joan Palau i Joan Mañé (defenses), Manuel Chincolla, Josep Noya i Junito Garcia (davanters). L'entrenador era en Joan Rovira i Palau. L'infantil del CP Calafell es va proclamar campió provincial, imbatut. També va quedar campió de la Copa Primavera de la seva categoria.\nA la Junta Directiva, aquella temporada, entre d'altres persones, hi havia Josep Hugué que feia les funcions de Delegat i en guardem la seva fitxa.\nFitxa de Josep Hugué "Pàmies"\nPublicado por Ramon Ferré Menéndez en 22:09\nAnònim 12 de maig de 2014, a les 20:47\nHo trobo molt interessant i un gran document. Sóc un fanàtic de l’hoquei.\nUnknown 8 de setembre de 2017, a les 2:24\nEn cuanto a la plantilla del Pepsi Cola hay unos cuantos errores. Puede ponerse en contacto conmigo : ortega36@yahoo.com


Sant Jordi 2019: la plaça de la Vila s’omplirà de llibres, roses i cultura: Ajuntament de Santa Coloma de Gramenet\nSant Jordi 2019: la plaça de la Vila s’omplirà de llibres, roses i cultura\nEl 23 d’abril, la plaça de la Vila esdevindrà el principal escenari de la diada de Sant Jordi, amb una cinquantena d’estands de diverses entitats i de llibreters (Abacus, Carrer Major i Comic Box) que mostraran durant tot el dia les novetats literàries. A l’estand de l’Ajuntament, hi seran els escriptors i les escriptores de Santa Coloma, que signaran els seus llibres. Unes seixanta parades de roses, repartides arreu de la ciutat, afegiran el toc de color de la festa més emblemàtica del programa «Paraula de Santa Coloma».\nAixí mateix, es podrà conèixer de prop programes com «Santa Coloma, ciutat universitària» o les activitats desenvolupades per entitats com L’Heura, que ha preparat un taller sobre el poeta Joan Brossa. Hi haurà una audició de sardanes (19.00 h) i una mostra dels dracs colomencs. Finalment, els autors i les autores de la ciutat seran rebuts per l’alcaldessa a l’Ajuntament (20.30 h).\nLa Biblioteca Can Peixauet ha organitzat un taller (18.15 h) perquè nens i nenes elaborin el trencaclosques de Sant Jordi. I la plaça del Rellotge també s’omplirà de roses, llibres, tallers i contacontes durant la diada.\nLa plaça de la Vila acollirà el 23 d’abril la presentació dels estudis El Fondo, una cruïlla de cultures, d’Isabel Martínez, i El transport a Santa Coloma de Gramenet. Història i evolució, de Marta Roig. Ambdós treballs són fruit de la primera convocatòria de les beques de recerca històrica. D’altra banda, el 17 d’abril (19.00 h), la periodista Mayka Navarro presentarà a Can Sisteré Els casos de ficció, un llibre de relats escrits per agents dels Mossos d’Esquadra. El dia 24 serà el torn de República pagesa, de Montserrat Tura (18.30 h). I el 25, d’Oratori, de Joan Descals (19.30) i de Pollo, de Jordi Valls.\nPer últim, cal recordar que el tradicional Concert de Sant Jordi tindrà lloc el 25 d’abril a l’Auditori, a les 19.00 h. L’Escola Can Roig i Torres lliurarà els Premis de Composició i, tot seguit, s’interpretaran els diversos temes guanyadors del certamen.


[Esquerda] Trasllats 20-21 - CGT Ensenyament\ndissabte 7 de novembre de 2020 - Visites: 0\nD’acord amb la RESOLUCIÓ EDU/2668/2020, de 26 d’octubre, al DOGC núm. 8261, de 2.11.2020 (PRI i ESO) i RESOLUCIÓ EDU/2669/2020, de 26 d’octubre, al DOGC núm. 8261, de 2.11.2020 (SEC)\nLa publicació de llista de participants amb puntuació: gener/febrer 2021.\nL’adjudicació provisional de les destinacions es publicarà al març de 2021 (hi haurà 10 dies hàbils per reclamacions. També per desestimacions si la participació va ser voluntària).\nI les adjudicacions definitives i irrenunciables al maig de 2021.\nAntiguitat i càrrecs: només compten els assolits a partir de ser funcionari de carrera.\nFuncionariat en pràctiques: no hi ha barem de mèrits. La prioritat la dóna l’any d’oposició i l’ordre en què apareguin en la Resolució d’aspirants.\nProfessorat amb discapacitat tindrà preferència per escollir vacants dintre del procediment d’ingrés lliure.\nAl Concurs General de Trasllats no surten ni centres de Persones adultes (CFA/AFA), ni Serveis Educatius (EAPs, CRP, LIC) ni l’Institut Artístic Oriol Martorell (Consorci).\nCom omplir la sol·licitud?\nTermini presentació sol·licituds: del 5 al 26 de novembre de 2020, ambdós inclosos.\nEl procediment telemàtic a través d’ATRI. (Presentació de documents justificatius també a través de: https://web.gencat.cat/ca/tramits/tramitstemes/Peticio-generica ).\nEs considera enviada la sol·licitud quan has clicat el botó “envia”. És bo quedar-se amb una còpia per si s’han de fer reclamacions. També es pot eliminar la sol·licitud, sempre dins del termini de presentació, amb el botó “anul·lar”.\nParticipants que encara no han obtingut la seva primera destinació definitiva, hauran de demanar centres dependents del Departament d’Educació a Catalunya.\nParticipants que ja han obtingut la seva primera destinació definitiva podran combinar peticions de centres i/o municipis de diferents administracions educatives (fora de Catalunya).\nEs pot participar: a) ordenant totes les especialitats, reconegudes abans de demanar centres i l’aplicatiu buscarà per a cada petició totes les especialitats segons l’ordenació, o b) per a cada petició de centre especificar la o les especialitats que es vol demanar. Es poden combinar a) i b). Màxim 300 peticions.\nNo s’adjudicaran llocs de treball itinerants, centres d‘educació especial o de complexitat màxima si no se sol·liciten expressament.\nCal sol·licitar els llocs de treball per ordre de preferència, seleccionant el codi de centre o de municipi. En cap fase no es podran demanar codis de zones ni comarques.\nEn cas de petició genèrica de municipi, s’adjudicarà el primer centre del municipi amb vacant o resulta en l’ordre que apareix a l’annex 3.\nQui pot i qui està obligat a participar?\nObligatòriament: SI NO FAN SOL·LICITUD, PARTICIPARAN D’OFICI (excepte grup g.)\na. Professorat en pràctiques\nb. Funcionariat de carrera en actiu amb destinació provisionals. Funcionariat de carrera fins al 2006 hauran de demanar com a mínim l’especialitat titular (oposició). 2007 i posteriors, només pot obtenir destinació per l’especialitat de l’oposició.\nc. Funcionariat de carrera reingressades amb destinació provisionals.\nd. Funcionariat que ha perdut la destinació definitiva per supressió del lloc de treball.\ne. Funcionariat que finalitza l’ocupació de llocs de treball a l’estranger.\nf. Afectades per compliment de sentència o resolució de recurs administratiu.\n(El personal funcionari dels col·lectius a, b, c, d, e, que no presenti sol·licitud se li adjudicarà d’ofici.)\ng. Funcionariat en situació administrativa d’excedència forçosa.\na. Professorat amb destinació definitiva que a finals del curs 2020-21 hauran estat un any en la darrera destinació definitiva. Dos anys si es concursa a la resta de l’Estat.\nb. Funcionariat de carrera en excedència voluntària per interès particular.\nc. Funcionariat de carrera que es troba en situació de suspensió per sanció disciplinària.\nPoden participar docents afectades per la pèrdua de la destinació definitiva a conseqüència de la supressió del lloc que ocupaven. Han de marcar la casella corresponent.\nA qui li van suprimir el seu lloc de treball definitiu (a més del municipi o zona del centre del qual van ser desplaçades); destinades a centres públics a l’estranger i que ara retornen; qui, amb pèrdua de la plaça docent que tenien amb caràcter definitiu, va passar a ocupar un altre lloc a l’Administració; professorat jubilat per incapacitat permanent, posteriorment rehabilitats pel servei actiu. Per mantenir aquest dret, s’haurà de participar en totes les convocatòries fins que s’assoleixi una nova destinació, independentment que s’hagi aconseguit vacant en la fase de concurs de trasllats.\nPreval el criteri d’especialitat per davant del de petició de centres.\nLa participació simultània en les diferents fases serà compatible. Caldrà emplenar una única sol·licitud.\nQui vulgui participar des de fora de Catalunya, haurà d’omplir i presentar el model de la Comunitat Autònoma de la qual depenen, atenent les instruccions de la convocatòria pel que fa a la petició de llocs de treball de Catalunya.\nEn la fase de concurs de trasllats, quan funcionàries/ris (màxim 4) condicionin la seva participació en el concurs a l’obtenció del mateix destí en un o diversos centres d’una mateixa província.\nMestres en instituts\nPodrà concursar pels dos primers cursos de l’ESO qui ja hi tenia plaça definitiva o a qui li van suprimir.\nVALORACIÓ DE CGT SOBRE EL CONCURS DE TRASLLATS\nCom sempre, coneixes les vacants un cop finalitzat el procés de sol·licitud. Des de fa molts anys el professorat participa “a cegues” en el concurs de trasllats, fent peticions sense conèixer si hi ha vacants en cada destí demanat. Les vacants es publiquen un cop ha sortit la publicació d’adjudicacions provisionals.\nEl fet que només s’ofereixin llocs de treball ordinaris significa una retallada important del total de vacants que haurien de sortir d’una banda, a la vegada que es fa una reserva de les vacants de llocs de treball específics estructurals per a la configuració d’una part de la plantilla a discreció de les direccions, segons el disseny del decret de provisió de llocs de treball. L’aplicació de la LEC permet reservar una part de les vacants perquè les direccions puguin triar professorat segons el “perfil” o determinar llocs de treball singulars, aplicant el decret de provisió de llocs de treball en el foment de la privatització i la jerarquització dels centres públics.


Trànsit obliga a posar cadenes a tots els vehicles que circulin per les carreteres de l’Alt Berguedà | Aquí Berguedà\nTrànsit obliga a posar cadenes a tots els vehicles que circulin per les carreteres de l’Alt Berguedà\n25 gener 2017 21:37\nLes nevades comencen a sacsejar la circulació per les carreteres del Berguedà. D’entrada, segons el Servei Català de Trànsit, és obligatori portar cadenes per circular per la C-16 entre Berga, Cercs, Guardiola, Bagà, el Túnel del Cadí i Bellver de Cerdanya i Bellver de Cerdanya en tots dos sentits de la marxa.\nTambé s’han vist afectades des d’aquesta tarda les carreteres secundàries que uneixen alguns municipis del nord de la comarca. En totes elles és obligatori l’ús de cadenes. És el cas, per exemple, de la C-26 entre Berga i Borredà, passant per Vilada, o de la B-400 entre Guardiola de Berguedà i Gósol, passant per Vallcebre i Saldes.\nLes cadenes també són obligatòries a la carretera que enllaça Berga i Sant Llorenç de Morunys, la BV-4241. En concret, les cadenes són obligatòries entre la capital del Berguedà i Guixers.\nEn les mateixes condicions s’ha de conduir per la BV-4243 a l’alçada de Castellar del Riu i per la BV-4031, que uneix Castellar de n’Hug i Toses (Ripollès).\nA aquestes carreteres, s’hi han afegit en les darreres hores la BV-4242, de Berga a Queralt, i la BV-4025 entre Cercs i Fumanya.\nBerguedà Carreteres Neu Nevades Servei Català de Trànsit Trànsit


Més de 400 persones participen en la Festa de la Gent Gran - Ajuntament del Morell\nMés de 400 persones participen en la Festa de la Gent Gran\nEl Morell homenatja, amb aquest esdeveniment, un sector de població amb un gran valor humà.\nLa jornada, celebrada aquest diumenge, va constar d’una missa, un dinar i ball.\nLa gent gran del nostre poble va viure, aquest diumenge 16 de setembre, una de les cites més esperades del seu calendari. Així, com des de fa més de dues dècades, l’Ajuntament del Morell va organitzar una nova edició de la Festa en homenatge a la gent gran del municipi.\nAquesta vegada, més de 400 persones van participar d’una jornada festiva que va fer protagonista un sector de la població que molts cops no es té prou en compte, i que cal reconèixer per la tasca que ha dut a terme al llarg de la seva trajectòria i pel valor humà que aporta al poble.\nCom mana la tradició, l’esdeveniment va començar a l’església parroquial Sant Martí Bisbe, amb una recepció als assistents i, tot seguit, una missa cantada a càrrec de la Coral Guspira. En acabar l’acte litúrgic, tots els assistents es van situar davant de l’Ajuntament per immortalitzar el dia amb la fotografia de família. Tot seguit, la festa es va traslladar al Pavelló Municipal, on homenatjats i representants municipals van compartir un dinar de germanor.\nL'Ajuntament del Morell, responsable de l'organització de la festa a través de la regidoria de Benestar, va posar a disposició dels assistents un servei de transport fins a l’equipament per a aquelles persones amb mobilitat reduïda. A més, també van servir el dinar a casa a una vintena de persones que, per diversos motius, no van poder participar directament de la festa.\nDurant la celebració, el consistori va retre un merescut homenatge a sis matrimonis que enguany celebren les seves noces d’or, així com a la parella de jubilats més gran i a la més jove, a més de distingir un dels homes més grans i una de les dones més grans del nostre municipi. Així mateix, enguany també es va reconèixer la tasca de les treballadores del Centre de Dia i de totes les entitats que en formen part, com la Coral Guspira, l’Associació de Jubilats i Pensionistes, l’Associació Cultural i Sardanista i l’Associació de Puntaires. Totes van rebre una placa commemorativa i un obsequi.\nLa regidora de Benestar, Maria Jesús Valldosera, ha destacat que durant la jornada va regnar “el bon ambient i la diversió, que es van allargar fins ben entrat el vespre”. A més, “tots els assistents es van mostrar especialment contents i il·lusionats, sobretot els homenatjats, i tothom va gaudir molt de la festa”. Així, en acabar el lliurament de reconeixements, tots els assistents van poder gaudir d'un ball popular i van berenar coca i xocolata.\nA més, el dia abans, al Teatre Auditori es va poder gaudir de l’obra de teatre “El marit de la Marina és mariner”, a càrrec del Grup de Teatre l’Albada del Centre d’Amics de Reus. I és que aquesta festa d’homenatge és un dels moments àlgids de l’any per a la gent gran al municipi, però l’Ajuntament organitza al llarg de l’any moltes altres activitats, com ara cursos de ioga, gimnàstica, balls i activitats lúdiques, així com l’aula d’extensió universitària per a la gent gran, entre moltes altres propostes.


Joc de construcció Tomtect 190 peces multi-tamany\nL'evolució de TomTect! Ara amb llistons de diferents mides i amb connectors dobles. Moltes més possibilitats!\nQuines peces hi ha a Tomtect 190?\nTomtect 190 conté 90 peces de fusta de diferents mides, 30 frontisses grans, 30 petites i 40 pinces dobles que permeten ajuntar 2 llistons en paral·lel. A més com les llistons tenen diferents mides es poden fer construccions més detallades.\nPer a qui recomanem Tomtect 190?\nTomtect 190 és perfecte per als que voleu provar les possibilitats de Tomtect, veure què es pot construir, però alhora no us voleu limitar a llistons d'una sola mida.\nTomtect 190 és perfecte per als que voleu provar les possibilitats de Tomtect, veure què es pot construir, però alhora no us voleu limitar a llistons d'una sola mida.\nllistons de diverses mesures


Comença a la Policia Local el nou curs d’autoprotecció per a víctimes de violència de gènere\nPalma, 18 de novembre de 2019.- Avui s’ha iniciat a Policia Local de Palma el curs d’autoprotecció per a víctimes de violència de gènere.\nEl curs, que es realitza cada sis mesos a les dependències de Sant Ferran, pretén potenciar l’autoestima de les alumnes, fent-les veure el seu potencial, així com ensenyant-les a defensar-se de possibles agressions..\nLa regidora de Seguretat Ciutadana, Joana Adrover, acompanyada per la Major Cap de la Unitat de Policia Judicial i pels Comandaments de la Unitat de Protecció Familiar ha saludat avui a les 12 participants de l’edició d’enguany, que comença avui i es realitza fins el proper dijous.\nAdrover s’ha posat a la disposició de les participants i les ha recordat tot el ventall de possibilitats que l’Ajuntament ofereix a les dones que han patit aquest tipus de delicte.\nLa Major Antònia Barceló ha posat en valor “la gran tasca que fan el professionals de la Unitat de Protecció Familiar” i ha recordat que els curs d’autoprotecció forma part de la Carta de Compromisos de l’Ajuntament de Palma amb la ciutadania.\nAquests cursos han tingut una gran acceptació i s’han realitzat ja nombroses edicions per les quals han passat més de 200 alumnes.\nLes dones que participen en els cursos hi accedeixen de diverses formes, ja que s’ofereixen tant a les ateses directament per la Policia Local, com les que han passat pel CNP o les que han accedit a qualsevol dels serveis de la Regidoria de Justícia Social,Feminisme i LGTBI.\nEl curs té un enfocament multidisciplinari que abasta tant temes de seguretat i mesures d’autoprotecció, com teràpies de dinàmica de grup i dóna unes primeres idees sobre els temes, intentant activar la curiositat de les alumnes perquè aprofundeixin en aquelles matèries que puguin considerar útils.


L’oposició de Bagà denuncia al Síndic de Greuges que el govern no ha convocat el ple de setembre | Aquí Berguedà\nL’oposició de Bagà denuncia al Síndic de Greuges que el govern no ha convocat el ple de setembre\n05 octubre 2017 16:37\nConvergència de Bagà (CiU), el principal grup de l’oposició, ha presentat una queixa al Síndic de Greuges pels “reiterats retards” de comissions informatives, juntes de portaveus i sessions plenàries.\nEl cap de l’oposició, Pep Llamas, explica que en un comunicat que el consistori no ha celebrat ni el ple del mes de setembre ni les juntes de portaveus o les comissions informatives. A més, Llamas recorda que el pressupost municipal va ser aprovat amb set mesos de retard, “malgrat tenir la majoria absoluta per haver-ho fet en el termini establert”.\nDes del govern, l’alcalde, Nicolás Viso, ha admès que les reunions no estan tenint “la periodicitat habitual”. Ara bé, argumenta que aquest estiu el consistori va quedar sense secretària i, a dia d’avui, encara no s’ha pogut trobar . De moment, hi ha un professional que hi dedica dos dies setmanals, però el govern ja treballa en una solució definitiva i preveu contractar més personal administratiu. Ara per ara, però, tot plegat fa que l’equip de govern no tingui la documentació necessària per convocar les reunions.\nD’altra banda, l’alcalde Viso ha lamentat que l’oposició hagi “tirat pel dret” i hagi presentat una queixa al Síndic de Greuges abans de parlar amb el govern. “No ho trobo massa bé”, ha dit. Sigui com sigui, el batlle ha assegurat que les reunions es normalitzaran en breus i, per tant, ha dit, no hi haurà cap problema quan el Síndic demani explicacions sobre les irregularitats dels darrers mesos.\nAjuntament de Bagà Nicolàs Viso Pep Llamas


Cal Pal es mou a ritme de jazz i tango amb l’actuació de Guitar Bellows – Ràdio Valira\nCal Pal es mou a ritme de jazz i tango amb l’actuació de Guitar Bellows\nPer:Ràdio Valira el 29 de juliol de 2021\nEls ritmes del jazz i el tango han harmonitzat la vesprada d’aquest dimecres a la Cortinada. En el marc de les Nits obertes d’Ordino, el grup Guitar Bellows ha actuat a Cal Pal davant d’una vintena de persones, que han pogut gaudir de la reinterpretació que els dos integrants -Pilar Planavila (acordió) i Manu Suárez (guitarra elèctrica)- han fet d’aquests gèneres musicals.\nAmb el programa nomenat ‘Jazz Manouche & Nuevo Tango’, s’han pogut escoltar peces de Django Reinhardt, amb el seu Gypsy jazz o Jazz Manouche, que fusiona la tradició musical gitana de l’Est europeu amb el swing dels anys trenta; d’Astor Piazzolla, un dels artífexs de la renovació del tango argentí, o Paco de Lucía, que innova i reinventa el flamenc amb la fusió de noves idees vingudes del jazz. “Tocar en un espai tan magnifíc i amb una història com la de Cal Pal, per a nosaltres és molt important”, ha explicat Planavila, que també ha destacat l’aposta que fa l’ONCA per totes aquelles músiques especials per a la societat andorrana. Per la seva banda, Teresa Areny, cap de producció de la Fundació ONCA, ha manifestat la seva satisfacció de “poder col·laborar tants anys en aquest tipus d’activitats amb el talent dels nostres músics”.\nLa Fundació ONCA, entitat impulsada pel Govern d’Andorra i la Fundació Crèdit Andorrà, ha col·laborat una vegada més en el cicle de Nits obertes d’Ordino i de les Nits d’estiu als museus d’Andorra. La pròxima actuació serà el pròxim 5 d’agost al Museu Carmen Thyssen Andorra, de la mà del grup Marta Urzaiz & Gerard Pastor. L’entrada a aquests concerts és gratuïta, però s’ha de fer reserva prèvia.\nDòria fora de la final en C-1\nPròrroga dels ajuts al lloguer i les quotes hipotecàries pels locals d’oci nocturn i les agències de viatge durant l’agost


Entrem a la caixa forta de l'antic Banc d'Espanya a Reus | Canal Reus TV\n13:14 - 21 octubre 2021\nEn aquest capítol dels "Secrets de Reus" descobrim les restes encara visibles de l'antiga seu del Banc d'Espanya a Reus a l'edifici on actualment hi trobem el Museu Arqueològic Salvador Vilaseca\nL'any 1904 es va inaugurar la seu del Banc d'Espanya a Reus, un edifici que es va construir sobre el que havia estat el primer museu de Reus (i el segon de Catalunya) i on, actualment s'hi allotja el Museu d'Arqueologia Salvador Vilaseca.\nDe fet, al visitar el museu encara podem veure alguns trets característics de l'entitat bancària de l'època. Una porta amb la serigrafia de l'escut del banc, les rajoles en forma circular de la porta giratòria així com pilars de ferro, fetes per una empresa de forja reusenca.\nUna caixa forta impossible de treure\nEl que també encara perdura del banc, però no es pot veure en una visita estàndard és la cambra cuirassada i la caixa forta. Estan situades a la planta baixa de l'edifici i la caixa forta es va instal·lar en el moment de posar els fonaments de l'immoble, fet pel ca quedar encaixonada i és impossible de treure de l'actual museu.\nUna finestreta pels diners\nJaume Massó, arqueòleg, historiador i conservador del museu ens explica que "els moviments de diners es feien des del carrer a través d'una finestreta que donava a la planta baixa", on estava situada la cambra cuirassada. D'aquesta manera s'evitava introduir els diners per la porta principal, destinada als clients.\nA finals dels anys setanta, el Banc d'Espanya va començar a retirar sucursals de l'entitat i Reus en va ser una d'elles. No va ser fins al 1984 que es va obrir com a Museu d'Arqueologia de Reus sota el nom Salvador Vilaseca, en honor a l'arqueòleg i a la seva col·lecció.\nSecrets de Reus museu salvador vilseca\nQuan es converteix la Boca de la Mina en un espai emblemàtic de Reus?


Condemnat a 16 anys de presó per corrupte el popular Juan Cardona - El triangle\nL'Audiència de Palma considera culpable del saqueig de 8 milions d'euros a l'excapdavanter del PP d'Eivissa, Juan Cardona\nJuan Cardona, exmàxim responsable del Partit Popular a Eivissa, es va negar a signar un acord amb la fiscalia anticorrupció, tal com van fer la majoria d’acusats -16 de 18- per l’expropiació de fins a 8 milions d’euros de la conselleria de Comerç i Indústria que el propi Cardona va dirigir durant el Govern de Juan Matas a la illa. Com a conseqüència, s’ha enfrontat a un judici del que ha sortit culpable i amb una pena de 16 anys de presó.\nLa sentència també li obliga a retornar 2,2 milions d’euros. La Fiscalia ja ha sol·licitat l’entrada a la presó immediata de Cardona, al que responsabilitza dels delictes d’associació il·lícita, malversació de cabals públics, delictes continuats de suborn, prevaricació i falsedat documental per funcionari i en document mercantil, a més de frau a l’administració.\nCardona va ser detingut arran de l’operació Scala, que es va iniciar després de la troballa en 2008 a l’hort de l’exgerent del Consorci CDEIB, Antònia Ordinas, de dues caixes de Cola Cao enterrades amb 220.000 euros de diners. Després de l’ingrés a la presó d’Ordinas i la seva dona, tots dos van sol·licitar confessar a canvi d’una reducció de les penes i van destapar la trama corrupta.\nCardona és el primer conseller del govern de Matas a sortir condemnat d’un jutjat. El propi Jaume Matas va ser sentenciat a sis anys de presó, però el Tribunal Suprem ha reduït la pena a nou mesos.


Altres Barcelones: Presentació d'Històries de la història de Barcelona a la UB el 25 de maig\nPresentació d'Històries de la història de Barcelona a la UB el 25 de maig\nEl dimarts dia 25 de maig hi ha una nova presentació del llibre “Històries de la història de Barcelona”, i aquest cop ni més ni menys que a la Facultat de Geografia i Història de la Universitat de Barcelona a través d'Alumni UB!\nPotser és molt demanar si us convoco també a la gent que vareu assistir a la presentació de la Casa del Llibre, però aquesta és a la Universitat, mai havia pensat que presentaria un llibre aquí (bé, de fet mai havia pensat que presentaria un llibre) i perquè necessito omplir la sala us demanaria que vinguéssiu amb tots els amics que pugueu.\nPer no avorrir-vos, havia pensat centrar aquesta vegada la presentació en el procés de gestació del llibre i en concret sobre les noves possibilitats que s’obren amb la democratizació de les noves tecnologies de cara a la difusió de la història i el patrimoni.\nPer suposat hi esteu tots convidats, i ja us dic, podeu venir amb tothom qui vulgueu!\nL’acte es realitzarà oficialment a l’Aula Magrna de la Facultat de Geografia i Història de la Universitat de Barcelona (Carrer Montalegre, 6) a les 19:00 tot i que un cop allà és possible que anem a alguna aula del costat (no crec que siguem més de 300 persones com per omplir la sala...)\nMolt bona la presentació del llibre ahir! La veritat es que l'acte va esta molt bé! Gràcies a tu i als Alumni per aqeusta presentació!!!\n26 de maig de 2010, a les 17:57


Aquest dissabte RO35 et porta un nou taller per aprendre a fer pa amb massa mare i ferment biodinàmic. La xef Lara Petrella ensenyarà a cuinar saborosos pans artesans a partir de farines ecològiques d’espelta, kamut o lliures de gluten com la del blat negre o l’arròs. Fermentant el pa en fred per aconseguir fer-lo el més nutritiu i digestiu possible. Farina, sal i aigua, res més. Tan simple, a priori, però tan complicat per aconseguir fer... Read More\nTALLER DE POSTRES VEGANS A ROC35\nEl pròxim dissabte 22 ROC35 proposa un taller de postres vegans de la mà del xef napolità Natales Russo. Preparar deliciosos postres sense ous, mantega o llet és molt fàcil, només cal aprendre a substituir adequadament els ingredients. En l’activitat es parlarà sobre la pastisseria vegana i s’aprendran a cuinar tres postres a través d’aliments substitutius d’origen vegetal. Les receptes que es prepararan: Magdalena de... Read More\nESTÀ PASSANT, PORTADA · Tags cuina vegana, postres, Roc35


Aquest any la Nit de cap d'any tindrà un segon més\nLa sincronització dels rellotges atòmics afegirà 1 segon més a l'últim minut de l'any que tindrà 61 segons\nper Pere Almendárez divendres, 30 de desembre 2016 - 11:45h\nLa Nit de cap d'any tindrà un segon més aquest any | cedida\nLa creació dels rellotges atòmics fa més de 50 anys va permetre mesurar el temps d'una manera molt precisa, però hi ha un patró que depèn d'aquesta mesura, la rotació de la Terra. Entre un i l'altre no sempre van totalment sincronitzats, i és per aquest motiu que aquest any la Nit de cap d'any s'afegirà un segon més.\nL'últim minut del 31 de desembre tindrà 61 segons per compensar les petites variacions en la duració del dia que es van acumulant i que produeixen un descompassament entre el temps en el qual es basen els rellotges atòmics i el període de rotació de la Terra. El segon s'afegirà a tot el món l'últim dia de l'any a les 23:59:59 del Temps Universal Coordinat (UTC, per les seves sigles en anglès). Per aquest motiu, s'afegirà de forma extraordinària el segon 23:59:60 i després es passarà a les 00:00:00 hores.\nA Madrid, Berlín, París o Roma l'hora oficial és UTC+1h, per tant aquest canvi es produirà a la una de la matinada. Per altra banda a ciutats com Lisboa, Londres o les Canàries, on l'hora oficial coincideix amb el Temps Universal Coordinat, el canvi serà just en el moment de menjar els raïms, per tant la Nit de cap d'any serà un segon més llarga en aquests punts.\nPREVISIÓ per dissabte 31 de desembre. Més núvols baixos al matí a les comarques de la costa\nUn cometa il·luminarà la Nit de cap d'any a l'hemisferi nord\nTemps Cap d'any


BarcelonaEl diputat d'ICV-EUiA al Parlament Jaume Bosch ha recriminat aquest dimarts que el Govern "navega sense rumb i no sap sortir de les indefinicions en la majoria dels temes". Això sí, segons Bosch, "sembla que el Govern de CiU només tingui clar que vol continuar amb les retallades i les agressions al sector públic, sense saber si pot continuar governant perquè no disposa de suports parlamentaris clars". Ha reaccionat així en un comunicat a les declaracions de la vicepresidenta del Govern, Joana Ortega, que ha alertat de nous EROs d'empreses públiques. Bosch ha celebrat la "rectificació total" del Govern creant una seu del Memorial Democràtic al centre de Barcelona.\nSegons Bosch, les declaracions d'Ortega demostren que després de l'aprovació del pacte fiscal al Parlament, el Govern "s'ha quedat sense agenda i sense projectes de govern". Pel que fa al Memorial, ha recordat que CiU va votar en contra de la reclamació d'ICV-EUiA al Parlament a favor d'una seu al centre. "Seria bo que algú recordés ara les desqualificacions que va rebre ICV-EUiA", ha apuntat.\nLa decisió d'ara, ha continuat, demostra que les crítiques de les entitats i d'ICV-EUiA "no responien a cap afany de revenja ni a voluntat de desgastar el Govern, sinó que eren fruit de la lògica", ha conclòs. Sí que ha lamentat que el Memorial porti dos anys d'inactivitat i ha demanat a Ortega que dediqui els recursos necessaris en lloc de retallar-los cada vegada més.\nJaume Bosch Memorial ERC sector públic ICV


Emmetsburg - Viquipèdia, l'enciclopèdia lliure\n43° 06′ 40″ N, 94° 40′ 55″ O / 43.111111111111°N,94.681944444444°O / 43.111111111111; -94.681944444444\nComtat Palo Alto County\nEmmetsburg és una població dels Estats Units a l'estat d'Iowa. Segons el cens del 2000 tenia una població de 3.958 habitants.\nSegons el cens del 2000, Emmetsburg tenia 3.958 habitants, 1.620 habitatges, i 941 famílies. La densitat de població era de 404,3 habitants per km².\nDels 1.620 habitatges en un 24,9% hi vivien nens de menys de 18 anys, en un 49,1% hi vivien parelles casades, en un 6,9% dones solteres, i en un 41,9% no eren unitats familiars. En el 34,8% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,9.\nPer edats la població es repartia de la següent manera: un 20,5% tenia menys de 18 anys, un 13,9% entre 18 i 24, un 21,6% entre 25 i 44, un 21,2% de 45 a 60 i un 22,7% 65 anys o més.\nL'edat mediana era de 41 anys. Per cada 100 dones de 18 o més anys hi havia 85,4 homes.\nLa renda mediana per habitatge era de 31.520 $ i la renda mediana per família de 44.554 $. Els homes tenien una renda mediana de 29.830 $ mentre que les dones 20.800 $. La renda per capita de la població era de 17.599 $. Entorn del 6,9% de les famílies i el 13,1% de la població estaven per davall del llindar de pobresa.\nAyrshire (15 km)\nCurlew (15 km)\nCylinder (11 km)\nGraettinger (15 km)\nRodman (16 km)\nA Wikimedia Commons hi ha contingut multimèdia relatiu a: Emmetsburg\n↑ 2,0 2,1 2,2 «Fact Sheet- Emmetsburg». American Fact Finder. Oficina del Cens dels Estats Units, 12-01-2010.\n↑ «Geographic Comparison Table- Emmetsburg». American Fact Finder. Oficina del Cens dels Estats Units, 12-01-2010.\nObtingut de «https://ca.wikipedia.org/w/index.php?title=Emmetsburg&oldid=22318553»\nLa pàgina va ser modificada per darrera vegada el 12 nov 2019 a les 06:27.


RODA EL MÓN I TORNA EL MOT: 19/06/2019\nD'actes, credencials i acreditacions (3)\nAclarit l'origen comú de credencial i acreditació, que és el verb creure, passem al tercer sinònim que els mitjans fan servir per referir-se al document que certifica la condició d'eurodiputat. A diferència d'aquells, acta forma part d'una família nombrosa, que de poc no arriba al centenar de membres.\nLa gràcia, tanmateix, més que la varietat de parents que les famílies tan nodrides solen presentar, és una peculiaritat que fins ara em penso que no havíem vist en cap. Els vuitanta i escaig derivats del substantiu acte (del llatí agere, 'fer') són de dues menes: uns, com ara acció, actiu o actuar, a causa de llur significat ampli han generat al seu torn uns quants fills més; altres, com ara actor, agenda o àgil, són gairebé únics.\nAbans de desvelar-vos a quina de les dues modalitats pertany la nostra protagonista d'avui, farem una mica de repàs dels esmentats. El primer, acció, ja es veu que ha de ser prolix per força. És un mot molt i molt polisèmic, present en multitud de locucions (acció de gràcies, acció d'ofici, verb d'acció...), i per això no és estrany que hagi donat lloc a força derivats (pràcticament una tercera part de la família): els verbs accionar i coaccionar, els substantius accionista i accionariat, el trio de substantius inacció, interacció i reacció, el duet reaccionar i reaccionari... Un dels més curiosos és reactor, terme usat tant en aeronàutica com en l'àmbit de l'energia nuclear i del qual el diccionari mateix recull els afegits bireactor, trireactor i quadrireactor, a més dels compostos estatoreactor i turboreactor. Quan un diccionari general reculli aquesta mitja dotzena de mots d'un camp tan específic com l'esmentat és senyal de fins a quin punt l'energia nuclear ha arribat a ser present en el nostre model social.\nPer la seva banda, l'adjectiu actiu (que etimològicament seria 'aquell qui fa') també té una família molt visible: el trio verbal activar, desactivar i reactivar, amb els corresponents substantius, els adjectius paral·lels inactiu i reactiu, i sobretot un parell o tres que els últims anys han pres gran protagonisme: activitat (bé, aquest ja en tenia d'abans), activisme i activista, sengles tòtems del món contemporani. Finalment, com a curiositat, registro un mot que, dissortadament, també ha tingut molta presència a la vida moderna, radioactivitat, així com un de formalment paral·lel però de significat molt allunyat: retroactivitat, nominalització de l'adjectiu retroactiu: que té aplicació o força en el passat. D'aquí els sovint temuts 'efectes retroactius'.\nRODA EL MÓN I TORNA EL MOT: 09/07/2019\nTeòricament no hauria de ser així, però el fet que de cop i volta ens hàgim trobat amb la polèmica dels pactes (entre JxC i Esquerra) té un regustet d’autonomisme molt desagradable. Pactar era un dels m...\nRODA EL MÓN I TORNA EL MOT: 02/07/2019\nAlerta perquè segurament ens trobem davant la gran desconeguda de tot això. La tapada del procés. El mot que veiem i no veiem.A còpia de sentir parlar del delicte de malversació, hem incorporat al terme al nostre re...\nRODA EL MÓN I TORNA EL MOT: 25/06/2019\nD'actes, credencials i acreditacions (i 4)\nCompletem el repàs del mot acte, pare confés d'aquesta acta d'eurodiputat que ens interessa.A continuació d'acció i d'actiu, els més prolífics, venen un seguit de fills no tan productius com a...


Botiga - Pastisseria Cal Ferran\nEls dilluns no s'efectuen entregues. La preparació de la comanda triga 24h.\nBraços i bandes\nCoca de pinyons amb nata\nCoca de llardons de Cal Ferran\nCor del Dia de la Mare\nMona de xoco dels barrufets\nMona de mantega\nMona de fruita\nCor de Sant Valentí\nNeules de l’avi Pepito\nTorró de xoco amb licor\nTorró de xoco amb nous\nTorró de xoco amb avellana caramel·litzada\nTronc de Nadal de llimona\nTronc de Nadal de nata i trufa\nGema cremada amb nata\nPizza de Cal Ferran\nBraç de nata cremat\nBraç de taronja\nBraç de nata i trufa\nBraç cremat de trufa\nBraç de crocant\nBraç de nata i xoco\nTrena gran de nata i trufa\nGema cremada amb trufa\nGema cremada amb nata i regalims de xoco\nGema cremada amb xoco i regalims\nMousse de tres xocos\nPastís de refilons de xoco\nMousse de xoco\nMousse de xoco blanca\nMousse de xoco i gerds\nBanda de maduixetes amb nata\nBanda de fruita variada\nBanda de crema cremada\nPasta de full dolça\nBanda de fruita del bosc\nPastís gelat de bescuit\nEncenalls de xoco\nTalls de xoco llet amb avellanes\nTalls de xoco negra amb avellanes\nBrisa de poma\nBrownie de xoco\nPastís de gema cremada\nCarrer Gran, 52\n93 777 29 52\n629 045 469\n(d’octubre a juny)\nDe dimarts a divendres de\n8.45 a 13.15 / 16.45 a 20.15\nDissabte de 8.45 a 14 / 17 a 21\nDiumenge de 8.45 a 14.45\n(de juliol a setembre)\n8.45 a 13.15 / 17.15 a 20.45\nDissabte de 8.45 a 14 / 17.30 a 21\n© 2022 Cal Ferran - Tots els drets reservats · Avís legal · Política de privacitat · Política de cookies · Condicions de compra\nAquest lloc web utilitza cookies per millorar la vostra experiència mentre navegueu pel lloc web. D’aquestes cookies, les cookies que es classifiquen com a necessàries s’emmagatzemen al vostre navegador, ja que són essencials per al funcionament de les funcionalitats bàsiques del lloc web. També fem servir cookies de tercers que ens ajuden a analitzar i entendre com utilitzeu aquest lloc web. Aquestes cookies s’emmagatzemaran al vostre navegador només amb el vostre consentiment. També teniu l’opció de desactivar aquestes cookies, però desactivar algunes d’aquestes cookies pot afectar la vostra experiència de navegació.


La inversió en criptomonedes s’està convertint en una tendència habitual. Al quart trimestre de l’any, quan es diu que les inversions comencen a funcionar bé, com funcionaran les criptomonedes? En aquest article, analitzarem la predicció i l’anàlisi de preus XRP al novembre. Si heu estat pensant en comprar la criptomoneda, llegiu-lo per veure què li depara el futur proper.\n1 Visió general de Ripple (XRP)\n4 Predicció de preus Ripple (XRP): Opinió del mercat per al novembre de 2020\n4.0.3 Capital del govern\n4.1 Predicció de preus Ripple (XRP): Veredicte\nVisió general de Ripple (XRP)\nXRP és una criptomoneda que ofereix una empresa de tecnologia de llibres distribuïts: Ripple. XRP s’utilitza per proporcionar liquiditat als pagaments transfronterers, que són cada cop més habituals. La quarta criptomoneda més gran va ser una de les criptogràfiques que va experimentar les concentracions de preus més grans el 2017, tot i que ha baixat significativament des de llavors.\nActualment, la criptomoneda té un límit de mercat de 11.426.403.121 dòlars i un subministrament en circulació de 45.266.091.298 XRP sobre el subministrament total de prop de 100.000 milions de fitxes. El preu actual és de 0,252427 dòlars, al voltant dels quals està rondant des de fa mesos. Durant les darreres 24 hores s’ha canviat XRP per valor de 2.583.187.462 dòlars.\nTot i que XRP no ha avançat espectacularment en el preu el darrer mes, ha mostrat una tendència alcista general durant el període. El 26 de setembre, el preu era de 0,2404 dòlars i la resta del mes va passar amb el preu al voltant d’aquest nivell. No obstant això, va caure encara més a 0,2303 dòlars el 2 d’octubre. Això no va durar gaire, i el preu es va tornar a 0,253 dòlars el 5 d’octubre.\nDes de llavors, ha estat una fluctuació suau i, de vegades, salvatge, i el preu ha pujat a més de 0,26 dòlars el 22, abans de baixar lleugerament fins als 0,253 dòlars actuals. Veient el gràfic de XRP / USD, les mitjanes mòbils de 20 i 50 (MA) es mantenen creuades per sota dels 100 MA. Això significa que la tendència a llarg termini encara és baixista per a XRP tot i aparentment moviments positius. Això es coneix com la Creu de la Mort, que s’inverteix quan es creuen els períodes més curts de MA, el període més llarg de MA, també conegut com la Creu d’Or..\nTanmateix, mostra signes de consolidació perquè el rang de preus és cada vegada més petit, tal com es mostra al gràfic anterior. Normalment, això acaba en una ruptura, que pot ser positiva o negativa, que provoca un moviment ascendent o descendent important, respectivament. Si el trencament és ascendent, és possible que XRP vegi uns bons dies durant el quart trimestre del 2020, com ja està fent Bitcoin.\nSegons Walletinvestor, els següents són els principals nivells de suport i resistència que cal tenir en compte en el comerç de XRP:\nNivell de resistència (R3): 0,262;\nNivell de resistència (R2): 0,259;\nNivell de resistència (R1): 0,256;\nPunt de pivot: 0,254;\nNivell de suport (S1): 0,251;\nNivell de suport (S2): 0,249;\nNivell de suport (S3): 0,246.\nEl conseller delegat de Twitter, Brad Garlinghouse, la setmana passada, va anunciar la decisió de Ripple de traslladar la seu de San Francisco als Estats Units al Regne Unit. Això es deu a l’entorn regulador antipàtic als Estats Units, va dir Garlinghouse. Va afegir que la decisió va ser millorar el creixement de la companyia i Ripple al Regne Unit, on XRP no es considera segur com afirmen les autoritats dels EUA.\nRipple ha estat al jutjat per la controvèrsia sobre l’estat de XRP com a seguretat o moneda. Els reguladors dels Estats Units han estat generalment poc amables criptomonedes al país, i això ha conduït al creixement frenètic de projectes de criptomoneda, inclòs XRP.\nA part del Regne Unit, que ha assegurat a Ripple que XRP es considerarà una moneda, Ripple també considera Japó i Singapur com altres opcions, i la consideració dels països per XRP tindrà un paper clau a l’hora de determinar si l’empresa es traslladarà a establir allà.\nPredicció de preus Ripple (XRP): Opinió del mercat per al novembre de 2020\nA continuació es detallen algunes prediccions importants de preus per a XRP per al mes de novembre de 2020.\nPrevisió llargaLa predicció del preu XRP és que s’obrirà el novembre a 0,25 dòlars i oscil·larà entre 0,22 i 0,28 dòlars i tancarà el mes al mateix preu de 0,25 dòlars..\nAixò lloc web té una perspectiva més alcista per a XRP. Es preveu que XRP arribarà a un preu mitjà de 0,5 dòlars al novembre, un preu que molts inversors de XRP esperen.\nCapital del govern preveu que XRP començarà el novembre a 0,25 dòlars i acabarà lleugerament a 0,64 dòlars. A continuació es presenta la previsió completa del mes. El preu mínim possible se situa en 0,18 dòlars, mentre que el preu més alt és de 0,33 dòlars.\n2020, novembre, diumenge 0,249 0,21165 0,28635\n2020, 02 de novembre, dilluns 0,251 0,21335 0,28865\n2020, 03 de novembre, dimarts 0,252 0,2142 0,2898\nDimecres, 04 de novembre de 2020 0,253 0,21505 0,29095\n2020, dijous, 05 de novembre 0,260 0,221 0,299\nDivendres, 6 de novembre de 2020 0,278 0,2363 0,3197\n2020, 7 de novembre, dissabte 0,285 0,24225 0,32775\n2020, 8 de novembre, diumenge 0,273 0,23205 0,31395\n2020, 09 de novembre, dilluns 0,271 0,23035 0,31165\n2020, 10 de novembre, dimarts 0,269 0,22865 0,30935\n2020, 11 de novembre, dimecres 0,266 0,2261 0,3059\n2020, dijous, 12 de novembre 0,266 0,2261 0,3059\n2020, divendres, 13 de novembre 0,267 0,22695 0,30705\n2020, 14 de novembre, dissabte 0,265 0,22525 0,30475\n2020, 15 de novembre, diumenge 0,252 0,2142 0,2898\n2020, 16 de novembre, dilluns 0,260 0,221 0,299\n2020, 17 de novembre, dimarts 0,262 0,2227 0,3013\nDimecres, 18 de novembre de 2020 0,270 0,2295 0,3105\n2020, dijous, 19 de novembre 0,264 0,2244 0,3036\n2020, divendres, 20 de novembre 0,257 0,21845 0,29555\n2020, 21 de novembre, dissabte 0,253 0,21505 0,29095\n2020, 22 de novembre, diumenge 0,247 0,20995 0,28405\n2020, 23 de novembre, dilluns 0,237 0,20145 0,27255\n2020, 24 de novembre, dimarts 0,232 0,1972 0,2668\n2020, 25 de novembre, dimecres 0,213 0,18105 0,24495\n2020, dijous, 26 de novembre 0,221 0.18785 0,25415\nDivendres, 27 de novembre de 2020 0,216 0,1836 0,2484\n2020, 28 de novembre, dissabte 0,238 0,2023 0,2737\n2020, 29 de novembre, diumenge 0,239 0,20315 0,27485\n2020, 30 de novembre, dilluns 0,225 0,19125 0,25875\nPredicció de preus Ripple (XRP): Veredicte\nEls anteriors són les prediccions clau de preus XRP per al mes de novembre. És possible que encara hàgiu de fer més investigacions per decidir les vostres accions, però amb sort, això us donarà una visió general. A més, invertir en criptomonedes és força arriscat per al vostre capital, de manera que només invertiu el que us pugueu permetre perdre. Podeu provar-ho fàcilment amb XRP, ja que poca inversió us pot aconseguir molt.\nImatge destacada: news.livecoinwatch.com